روبرت آلن زیمرمان (شابتای زیسئل بن آوراهام) 1941 مئی آیی نین 24جو گونونده مینسوتا ایالتی‌نین دولوت کندینده یئرلشن سنت. ماریس مریضخاناسیندا آبرام زیمرمان ایله بئاتریس "بیتتی" استون ون اوغلو اولاراق دونیایا گلدی. عئینی ایالتین هیبینگ شهرینده بؤیودو. بؤیوک باباسی زیگمان زیمرمان و بؤیوک  آناسی آننا زیمئرمان ترابزون (چاغداش تورکیه، اسکی عؤثمانلی ایمپراتورلوغو)'دان اودئسسا (روسیه ایمپراتورلوغو)'یا کؤچموش و 1905 ایلینده یاشانمیش آنتی‌سمیتیک (آنتی یهودی) پوقرامین‌دان سونرا آمریکا یا کؤچ ائتدیلر. بؤیوک باباسی بنیامین ائدئلستئین و بؤیویک آناسی لیببا ائدئلشتاین لیتوانی ا‌لی یهودی اولوب 1902 ایلینده آمریکایا کؤچدولر. دیلان 2004 ایلینده کرونیکلس: وولیوم وان آدلی خاطیره لرینده بؤیوک آناسی عاییله سی‌نین کاغیزمان‌لی(تورکیه نین قارس بؤلگه سینده) اولدوغو، ائولنمدن قاباقکی آدینین قیرغیز اولدوغو، اونون آتا آناسی دا عئنی بؤلگه دن گلن باشماق اوستاسی و سَپیجی اولدوغو و اونون سولاله سی‌نین کؤکده ایستانبول‌ دان گلدیغینی، ایلک گنجلیگینده سؤیلدیگی Ritchie Vales'in In a Turkish Town  (بیر تورک قصبه سینده) شارکی‌سینین، هرکسین دیلیندَکی لا بامبانین ترسینه اؤزویله داها اویوشور گؤروندوغونو یازدی.